Kävelymattoa käytetään yleisimmin hyvästä yleiskunnosta huolehtimiseen sekä rasvanpolttoon eli painonpudotukseen. Kävelymattoa voidaan toki hyödyntää myös esimerkiksi erilaisten vammojen kuntouttamisessa. Osa kävelymatoista sopii kävelyn lisäksi kevyeen hölkkään tai jopa ihan kunnon juoksuun ja spurtteihin. Mallista riippuen kävelymattoa voi mahdollisesti käyttää myös pöydän alla töitä tehdessä, tai sen kulmaa voidaan säädellä niin, että harjoitus muistuttaa ylämäessä kävelyä. Tällä tavalla kävelyn rasitusastetta ja kalorinkulutusta voidaan nostaa suuremmaksi.